-3-

2. ลักษณะการประกอบธุรกิจ

  2.1 ความเป็นมาและการเปลี่ยนแปลงที่สำคัญ

บริษัท โรงแรมเซ็นทรัลพลาซา จำกัด ได้จดทะเบียนก่อตั้งเมื่อวันที่ 26 ธันวาคม 2523
ด้วยทุนจดทะเบียนแรกเริ่มจำนวน 300,000,000 บาท โดยกลุ่มจิราธิวัฒน์
เพื่อดำเนินการก่อสร้างโรงแรมประเภทเดอร์ลุกซ์ ขนาด 26 ชั้น ประกอบด้วยห้องพักหรูจำนวน
607 ห้อง รวมถึงห้องจัดเลี้ยงและสิ่งอำนวยความสะดวกอื่นๆ อย่างพร้อมมูล

เมื่อการก่อสร้างโรงแรมรวมทั้งปัจจัยอย่างอื่นได้แล้วเสร็จ
ได้เปิดดำเนินการอย่างเป็นทางการในเดือนพฤษภาคม 2526
โดยอยู่ภายใต้การบริหารและการจัดการของกลุ่ม Hotel Chain คือ Hyatt International
Corporation โดยใช้ชื่อโรงแรมว่า โรงแรมไฮแอทเซ็นทรัลพลาซา
ต่อมาทางกลุ่มผู้ถือหุ้นของบริษัทได้ขอยกเลิกสัญญาการจัดการบริหารโรงแรมกับกลุ่ม Hyatt
International Corporation เมื่อวันที่ 31 ธันวาคม 2530

เริ่มตั้งแต่ปี 2531 โรงแรมได้เปลี่ยนชื่อใหม่เป็น โรงแรมเซ็นทรัลพลาซา
ภายใต้การบริหารงานของบุคลากรคนไทยทั้งหมด
โดยบุคลากรส่วนใหญ่ของโรงแรมยังคงเป็นชุดเดิมที่มีความรู้ ประสบการณ์
และมาตรฐานการให้บริการในระดับสากล

ปัจจุบันโรงแรมได้ปรับปรุงพัฒนารูปแบบการให้บริการทั้งทางด้านห้องพัก
ภัตตาคารบริการอาหารนานาชาติห้องประชุมซึ่งมีตั้งแต่ห้องสำหรับการประชุมขนาดเล็กจนถึงการจัดประชุมและนิทรรศการนานาชาติ
สระว่ายน้ำ ศูนย์สุขภาพและสปา ศูนย์ธุรกิจและคาราโอเกะ

ด้วยความสามารถของผู้บริหารที่พรั่งพร้อมไปด้วยประสบการณ์ ความชำนาญ
และวิสัยทัศน์บุคลากรที่มีศักยภาพ รวมทั้งนโยบายที่กำหนดไว้อย่างสอดคล้องกับแนวทางปฏิบัติ
กอปรกับการบริหารของโรงแรมที่มีคุณภาพและมีมาตรฐาน ได้ส่งผลให้บริษัท โรงแรมเซ็นทรัลพลาซา
จำกัด
เจริญเติบโตก้าวหน้าและมีผลกำไรจนสามารถเข้าจดทะเบียนในตลาดหลักทรัพย์แห่งประเทศไทย
เมื่อเดือนมกราคม 2533 และได้แปรสภาพเป็นบริษัทมหาชนมีชื่อว่า บริษัท โรงแรมเซ็นทรัลพลาซา
จำกัด (มหาชน) ในขณะนี้

ในเดือนมีนาคม 2544 บริษัทได้ทำสัญญาสิทธิกับบริษัท เอเอพีซี (ประเทศไทย)
เพื่อให้บริษัทได้รับสิทธิเป็นผู้ดำเนินกิจการโรงแรมภายใต้ชื่อ“โซฟิเทล”โดยปัจจุบันใช้ชื่อโรงแรมว่า
“โรงแรมโซฟิเทลเซ็นทรัลพลาซา”

  2.2 ภาพรวมการประกอบธุรกิจของกลุ่มบริษัท

บริษัทและบริษัทย่อยหลายแห่งประกอบธุรกิจโรงแรม
บริษัทย่อยสองแห่งประกอบธุรกิจอาหารและดำเนินกิจการผลิตไอศครีม
โดยมีการแบ่งการดำเนินงานของบริษัทในกลุ่มตามแผนภาพที่แนบ

บมจ. โรงแรมเซ็นทรัลพลาซา

  ธุรกิจโรงแรม ธุรกิจอาหาร

20.04%

23.83%

บจ.เซ็นทรัลหัวหินบีชรีสอร์ท 84%

-4-

-5-

กิจการโรงแรม

-โรงแรมโซฟิเทลเซ็นทรัลหัวหินบีชรีสอร์ทและเซ็นทรัลหัวหินวิลเลจ(ภายใต้ชื่อบริษัทเซ็นทรัลหัวหินบีชรีสอร์ท
จำกัด เดิมชื่อ บริษัท โรงแรมเซ็นทรัลหัวหินรีสอร์ท จำกัด)

-โรงแรมเซ็นทรัลสมุยบีชรีสอร์ท โดยบริษัทได้เข้าซื้อหุ้นบริษัท เดอะสมุยบีช จำกัด
เพื่อรื้อถอนบังกาโลที่มีอยู่เดิม และสร้างโรงแรมใหม่
ซึ่งเปิดดำเนินการอย่างเป็นทางการเมื่อเดือนพฤษภาคม 2539 และได้เปลี่ยนชื่อบริษัทเป็นบริษัท
เซ็นทรัลสมุยบีชรีสอร์ท จำกัด ในปี2542

-โรงแรมเซ็นทรัลสุคนธา (ภายใต้ชื่อบริษัท โรงแรมเซ็นทรัลสุคนธา จำกัด เดิมชื่อ บริษัท
เซ็นทรัลสุคนธา จำกัด) โดยบริษัทได้รื้อถอนอาคารโรงแรมเดิมและสร้างอาคารโรงแรมใหม่
โดยมีชั้นล่างเป็นห้างสรรพสินค้าเซ็นทรัล โรงแรม แห่งนี้ได้เปิดดำเนินการ
อย่างเป็นทางการเมื่อเดือนตุลาคม 2538

- โรงแรมเซ็นทรัลแม่สอดฮิลล์ (ภายใต้ชื่อบริษัท โรงแรมเซ็นทรัลแม่สอดฮิลล์ จำกัด เดิมชื่อ บริษัท
แม่สอดฮิลล์ จำกัด)

- โรงแรมเซ็นทรัลสมุยวิลเลจ โดยบริษัท เฉวงแลนด์ จำกัด เข้าซื้อกิจการบัตเตอร์ฟลายรีสอร์ท
เมื่อกลางเดือนมิถุนายน 2541 และเปลี่ยนชื่อบริษัทเป็น บริษัท เซ็นทรัลสมุยวิลเลจ จำกัด ในปี
2542

- โรงแรมเซ็นทรัลกะรนวิลเลจ (ภายใต้ชื่อบริษัท เซ็นทรัลกะรนวิลเลจ จำกัด)
ซึ่งเริ่มเปิดดำเนินการเมื่อเดือนพฤศจิกายน 2542

- โรงแรมเซ็นทรัลกระบี่เบย์รีสอร์ท โดยบริษัทเซ็นทรัลกระบี่เบย์รีสอร์ท จำกัด
ขณะนี้อยู่ในระหว่างการดำเนินการก่อสร้าง

-โรงแรมเซ็นทรัลมารีไทม์ โดยบริษัทได้ลากเรือไปที่เมืองดิลี
ประเทศติมอร์ตะวันออกและได้เปิดดำเนินกิจการโรงแรมเป็นทางการเมื่อวันที่ 20 พฤศจิกายน
2543

- โรงแรมเซ็นทรัลวงศ์อมาตย์บีชรีสอร์ท
โดยบริษัทเซ็นทรัลหัวหินบีชรีสอร์ทได้ซื้ออาคารและโรงแรมวงศ์อมาตย์เมื่อวันที่ 22 ธันวาคม 2546
ผ่านกองทุนรวมไทยพัฒนา 2
ซึ่งเป็นกองทุนรวมที่จัดตั้งตามพระราชบัญญัติหลักทรัพย์และตลาดหลักทรัพย์ พ.ศ. 2535
และบริษัทเซ็นทรัลหัวหินบีชรีสอร์ทถือหน่วยลงทุนประเภทเจ้าของร้อยละ 100
หรือถือหน่วยลงทุนร้อยละ 23.93 ของหน่วยลงทุนทั้งหมด

กิจการด้านอาหาร

ในปี 2537 บริษัทได้เข้าซื้อหุ้นสามัญของสามบริษัทฟาสต์ฟู้ด
เพื่อกระจายและลดความเสี่ยงในการดำเนินธุรกิจโรงแรมเพียงอย่างเดียว ดังนี้

- บริษัท เซ็นทรัลฟาสต์ฟู้ด กรุ๊ป จำกัด (เดิมชื่อ บริษัท ไทย เค.เอฟ.ซี จำกัด)
เป็นผู้ผลิตและจำหน่าย ไก่ทอด “เคเอฟซี ”โดยบริษัทเป็นเพียง 1 ใน 2 ผู้ประกอบการ “
เค.เอฟ.ซี ” ในประเทศไทย

- บริษัท ไทยแฟรนไชชิ่ง จำกัด เป็นผู้ผลิตและจำหน่าย “มิสเตอร์โดนัท”
แต่เพียงผู้เดียวในประเทศไทย

-6-

- บริษัท เซ็นทรัลไอศครีม จำกัด เป็นผู้จำหน่ายไอศกรีม “บาสกิ้น-ร้อบบิ้นส์ ” โดยเป็น
Principal Franchisee ของบริษัท บาสกิ้น-ร้อบบิ้นส์ ( ประเทศไทย ) จำกัด

ในปี 2544 บริษัทได้เข้าซื้อหุ้นสามัญทั้งหมดของบริษัท ฟู้ด โนเวลตี้ส์ จำกัด
เพื่อเป็นผู้ได้รับสิทธิรายเดียวในการประกอบการผลิตและจำหน่ายอาหารว่าง “Auntie Anne’s”
และในเดือนเมษายน 2544 บริษัท เซ็นทรัลพิซซ่า จำกัด ได้รับสิทธิแฟรนไชส์ร้าน Pizza Hut
เพื่อดำเนินธุรกิจและเปิดบริการร้าน “ Pizza Hut ”

  โดยช่วงตุลาคม-ธันวาคม 2546 บริษัทได้มีการปรับโครงสร้างการลงทุนในกลุ่มธุรกิจอาหารใหม่
  โดยโอนธุรกิจอาหารทั้งหมด ยกเว้นบริษัท บี-อาร์ (ไทยแลนด์) จำกัด (เดิมชื่อ บริษัท
  บาสกิ้น-ร็อบบิ้นส์ (ประเทศไทย) จำกัด) มาอยู่ภายใต้บริษัท เซ็นทรัลเรสตอรองส์ กรุ๊ป จำกัด
  (เดิมชื่อ บริษัท เซ็นทรัลพิซซ่า จำกัด)

ส่วนกิจการผลิตไอศครีม เป็นการร่วมทุนในสัดส่วน 50:50 กับ Allied Domecq Retailing
International (ADRI) เพื่อดำเนินการผลิตไอศครีม “บาสกิ้น-ร้อบบิ้นส์” ในประเทศไทย
แทนการนำเข้าและในวันที่ 22 กันยายน 2546 บริษัทเซ็นทรัลโฮเต็ลแมนเนชเม้นท์ จำกัด (CHM)
ซึ่งเป็นบริษัทย่อยที่บริษัทถือหุ้น 100% ได้ซื้อหุ้นส่วนที่เหลือ 50% จาก ADRI เป็นผลให้ CHM
ถือหุ้นในบริษัท บี-อาร์ (ไทยแลนด์) จำกัด 100 %

นอกจากนี้บริษัทยังรับบริหารกิจการโรงแรมต่างๆ โดยปัจจุบันมีโรงแรมภายใต้สัญญาบริหารของบริษัท
2 แห่งคือ

1.  เดอะเซ็นทรัลวอเตอร์ฟร้อนท์ สวีท เซอร์วิส อพาร์ทเม้นท์ ที่ภูเก็ต

2.  โรงแรม Huong Giang Hotel ที่ประเทศเวียดนาม โดยจะเริ่มเข้าไปบริหารในวันที่ 15
    มกราคม 2547

  -----------------------------------------------------------------------
  -7-

  -----------------------------------------------------------------------

2.3 โครงสร้างของรายได้จากการประกอบธุรกิจแต่ละประเภทของบริษัทและบริษัทย่อย

[TABLE]

หมายเหตุ : ในปี 2546
มีการปรับโครงสร้างการลงทุนในกลุ่มธุรกิจอาหารให้ชัดเจนและเหมาะสมยิ่งขึ้น โดย บจ.
เซ็นทรัลเรสตอรองส์ กรุ๊ป (เดิมชื่อ บจ.เซ็นทรัลพิซซ่า) ได้ซื้อเงินลงทุนในบริษัทต่างๆ
ในกลุ่มธุรกิจอาหาร (บจ.เซ็นทรัลฟาสต์ฟู้ด กรุ๊ป, บจ.ไทยแฟรนไชซิ่ง, บจ.เซ็นทรัลไอศครีม และ
บจ.ฟู้ดโนเวลตี้ส์ ) จาก บมจ.โรงแรมเซ็นทรัลพลาซา และบริษัทอื่นในกลุ่มเซ็นทรัลทั้งหมด
โดยหลังการปรับโครงสร้างการลุงทน บมจ. โรงแรมเซ็นทรัลพลาซา ซึ่งถือหุ้นใน
บจ.เซ็นทรัลเรสตอรองส์ กรุ๊ป ในสัดส่วน 84% และนอกจากนี้ บจ.เซ็นทรัลฟาสต์ฟู้ด กรุ๊ป,
บจ.ไทยแฟรนไชซิ่ง, บจ.เซ็นทรัลไอศครีม และ บจ.ฟู้ดโนเวลตี้ส์
ได้จดทะเบียนเลิกบริษัทในเดือนธันวาคม 2546